CELEX: 32000R0303
Language: el
Date: 2000-02-09 00:00:00
Title: Κανονισμός (ΕΚ) αριθ. 303/2000 της Επιτροπής, της 9ης Φεβρουαρίου 2000, για την τροποποίηση του παραρτήματος V του κανονισμού (ΕΚ) αριθ. 2111/1999 του Συμβουλίου σχετικά με την απαγόρευση πώλησης και προμήθειας πετρελαίου και ορισμένων προϊόντων πετρελαίου σε ορισμένα τμήματα της Ομοσπονδιακής Δημοκρατίας της Γιουγκοσλαβίας

Avis juridique important

|

32000R0303

Κανονισμός (ΕΚ) αριθ. 303/2000 της Επιτροπής, της 9ης Φεβρουαρίου 2000, για την τροποποίηση του παραρτήματος V του κανονισμού (ΕΚ) αριθ. 2111/1999 του Συμβουλίου σχετικά με την απαγόρευση πώλησης και προμήθειας πετρελαίου και ορισμένων προϊόντων πετρελαίου σε ορισμένα τμήματα της Ομοσπονδιακής Δημοκρατίας της Γιουγκοσλαβίας  

Επίσημη Εφημερίδα αριθ. L 035 της 10/02/2000 σ. 0008 - 0009

ΚΑΝΟΝΙΣΜΟΣ (ΕΚ) αριθ. 303/2000 ΤΗΣ ΕΠΙΤΡΟΠΗΣτης 9ης Φεβρουαρίου 2000για την τροποποίηση του παραρτήματος V του κανονισμού (ΕΚ) αριθ. 2111/1999 του Συμβουλίου σχετικά με την απαγόρευση πώλησης και προμήθειας πετρελαίου και ορισμένων προϊόντων πετρελαίου σε ορισμένα τμήματα της Ομοσπονδιακής Δημοκρατίας της ΓιουγκοσλαβίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2111/1999 του Συμβουλίου, της 4ης Οκτωβρίου 1999, σχετικά με την απαγόρευση πώλησης και προμήθειας πετρελαίου και ορισμένων προϊόντων πετρελαίου σε ορισμένα τμήματα της Ομοσπονδιακής Δημοκρατίας της Γιουγκοσλαβίας(1), όπως τροποποιήθηκε από τον κανονισμό (ΕΚ) αριθ. 2421/1999(2), και ιδίως το άρθρο 2 στοιχείο β),Εκτιμώντας τα ακόλουθα:(1) Πέραν της κοινής θέσης 1999/691/ΚΕΠΠΑ(3), το Συμβούλιο εξέδωσε τον κανονισμό (ΕΚ) αριθ. 2421/1999 για την τροποποίηση του κανονισμού (ΕΚ) αριθ. 2111/1999 σχετικά με την απαγόρευση πώλησης και προμήθειας πετρελαίου και ορισμένων προϊόντων πετρελαίου σε ορισμένους δήμους και άλλους προορισμούς εντός της Δημοκρατίας της Σερβίας, στο πλαίσιο της πρωτοβουλίας "Ενέργεια για τη Δημοκρατία".(2) Με την ευκαιρία αυτή, το Συμβούλιο προέβη στην προσθήκη παραρτήματος V στον κανονισμό (ΕΚ) αριθ. 2111/1999 που περιλαμβάνει κατάλογο των δήμων ή τελικών προορισμών στη Δημοκρατία της Σερβίας, ενδεχομένως επιλέξιμων για παρόμοιες προμήθειες.(3) Με την απόφαση 2000/82/ΚΕΠΠΑ(4), το Συμβούλιο υπέδειξε ότι ο κατάλογος των δήμων και των άλλων προορισμών εντός της Δημοκρατίας της Σερβίας θα πρέπει να επεκταθεί.(4) Κρίνεται, επομένως, απαραίτητη η τροποποίηση του παραρτήματος V του κανονισμού (ΕΚ) αριθ. 2111/1999,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα V του κανονισμού (ΕΚ) αριθ. 2111/1999 αντικαθίσταται από το κείμενο που περιλαμβάνεται στο παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 9 Φεβρουαρίου 2000.Για την ΕπιτροπήChristopher PATTENΜέλος της Επιτροπής(1) ΕΕ L 258 της 5.10.1999, σ. 12.(2) ΕΕ L 294 της 16.11.1999, σ. 7.(3) ΕΕ L 273 της 23.10.1999, σ. 1.(4) ΕΕ L 26 της 2.2.2000, σ. 1.ΠΑΡΑΡΤΗΜΑ"ΠΑΡΑΡΤΗΜΑ VΚατάλογος των δήμων ή τελικών προορισμών στη Δημοκρατία της Σερβίας που αναφέρονται στο άρθρο 2α παράγραφος 11. Η πόλη Νις2. Η πόλη Πιρότ3. Κραγκούγεβατς4. Κράλιεβο5. Νόβι-Σαντ6. Σόμπορ7. Σουμπότιτσα"